Xabaringiz bor, o‘tgan yilning 19 iyulidan Toshkent shahridagi «Novza» jome’ masjidida katta ko‘lamdagi qurilish ishlari amalga oshirib kelinmoqda. Bugun, 17 may kuni masjidda Ramazonning ilk tarovehi ado etildi. Ma’lumotlarga ko‘ra, masjid namozxonlar uchun faoliyat olib bormoqda. Besh mahal ibodat uchun eshiklar doim ochiq. Faqat shu bilan birga u yerda ta’mirlash ishlari bir vaqtning o‘zida olib borilmoqda. Tahoratxona to‘la bitmagan. Mana shunday ayrim kamchiliklarga qaramay, bugungi tarovehda masjid hovlisi namozxonlar bilan to‘ldi. - Masjidimizda xatmonalar 15 kun davom etadi va har kuni 2 poradan o‘qiladi, - dedi masjid imom xatibi Jaloliddin Hamroqulov.